Juli har vært kaldere enn normalt - kraftig temperaturfall
Har du kledd på deg mer enn normalt i juli? Flere dager hvor du har tatt på jakke eller en tykk genser? Ikke så rart. Sjekk været der du er på pent.no . For ifølge meteorologene har juli måned så langt vært kjøligere enn normalen i store deler av landet. – Det har vært unormal kald luft som skyldes polarluft fra nordområdene som traff oss. Det gikk spesielt utover Møre- og Romsdal og Trøndelag, sier statsmeteorolog ved Meteorologisk institutt, Magni Svanevik. Svanevik påpeker at det er spesielle forhold når det kommer snø ned på en 700 til 800 meter over havet, slik flere steder i Midt-Norge opplevde i starten av juli. Snø og kulde skaper problemer på NordvestlandetNoe mer snø har vi ikke i vente, men det gode sommerværet flere steder har hatt andre uken i juli, skal vi ikke bli for godt vant med. Norsk sommervær sender stormer og styrtregn til Sør-Europa – flere har omkommet For i slutten av helgen skal bli kaldere, viser meteorologenes siste prognoser. – På søndag skjer en værendring over store deler av landet. Da blir det kjøligere temperaturer, og litt mer nedbør, sier Svanevik. På Sør- og Østlandet vil temperaturene falle litt, men holde seg på rundt 20 grader. Men det vil komme et lavtrykk som fører til skyer og regn kanskje allerede fra lørdag av. Også meteorolog i StormGeo, Mariann Aabrek bekrefter væromslaget. – Nordavinden øker på, så da kommer det kaldere luft. Temperaturene faller litt allerede lørdag kveld, og fra og med da skal hele Sørlandet slite med å nå mer enn rundt tyve grader helt til midten av neste uke. Værendringen vil vare til midten av neste uke, så blir det varmere igjen.I Nord- Norge vil værendringen gjøre så det blir en god del grader kjøligere, og da spesielt langs kysten. – Det vil være en god del sol, men kaldere. For eksempel vil Tromsø komme ned i ti- tolv grader, sier Svanevik. Det samme gjelder for Midt- Norge. Her vil også Trondheim kunne komme ned i en 12 grader, fra søndag av. Vestlandet blir litt påvirket av værendringen på søndag, men her blir ikke den kalde lufta like gjeldende. Fra midten av neste uke kan det bli varmere, men det er ustabile værprognoser, ifølge Aabrek i StormGeo.Og det er gult varsel om skogbrannfare på Sør- og Østlandet. Flere steder i Hedmark, Akershus, Buskerud, Aust- Agder, Luster i Sogn og Fjordane og Narvik og Grane i Nordland er det fare for skogbranner.
Juli startet unormalt kaldt, men tiden for å pakke bort ullgenseren er ennå ikke inne. Søndag er det nemlig ventet et kraftig temperaturfall.